《次韵正纪见寄》
宋代·郭印

栖栖奔走不知春，日月无停疾转轮。
尘土强颜成俗吏，林泉放转属高人。
书题缱绻情何切，诗律雄遒语不陈。
引起归心千万绪，向来梦寐几翻新。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。